**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“**

**1. Sprendimo projekto esmė, tikslai ir uždaviniai** – įvykdyti Lietuvos Respublikos parmos būstui įsigyti ar išsinuomoti įstatyme savivaldybių taryboms numatytą pareigą tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos Seimas 2014 m. spalio 9 d. priėmė Paramos būstui įsigyti ar išsinuomoti įstatymą (toliau – Įstatymas). Nuo 2015 m. sausio 1 d. įsigaliojęs Įstatymas numato naujų paramos aprūpinant būstu asmenis ir šeimas formų taikymą, iš dalies keičia reikalavimus teisei į socialinio būsto nuomą pagrįsti, numato lengvatų teikimą socialinio būsto nuomos laukiantiems ir nuomos mokesčio lengvatų teikimą socialinio būsto nuomininkams. Įgyvendinat Įstatymą, bus rengiami ir teikiami Savivaldybės tarybai tvirtinti nauji socialinio būsto nuomą ir naujų paramos formų teikimą reglamentuojantys teisės aktai.

Šiuo sprendimo projektu yra teikiami tvirtinti Savivaldybės būsto fondo ir socialinio būsto, kaip savivaldybės būsto fondo dalies, sąrašai. Į socialinio būsto sąrašą yra įtraukti visi nuo 2004 metų nuomojami socialiniai būstai, taip pat ir 2014 metų pabaigoje už valstybės Klaipėdos miesto savivaldybei skirtus asignavimus nupirkti 11 butų. Galimybė rengti sprendimus dėl šių nupirktų butų nuomos atsiras tik po to, kai bus patvirtintas sąrašas.

  **3. Kokių rezultatų laukiama.**

 Bus įvykdyta Parmos būstui įsigyti ar išsinuomoti įstatyme savivaldybių taryboms numatyta pareiga tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus bei sudarytos prielaidos išnuomoti nupirktus butus sąrašuose įrašytiems, eilės sulaukusiems asmenims ir šeimoms.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė